rejauldu/bengali-wikipedia huggingface dataset:
ডান|থাম্ব| 220px|পহেলা বৈশাখের বর্ণাঢ্য শোভাযাত্রা, ঢাকা উৎসব বলতে সাধারণত সামাজিক, ধর্মীয় এবং ঐতিহ্যগত প্রেক্ষাপটে পালিত আনন্দ অনুষ্ঠানকে বোঝায়। বাংলাদেশে উৎসবের সময় জাতি-ধর্ম নির্বিশেষে সকল মানুষ আনন্দে মেতে ওঠে।  বাঙালীরা উৎসবপ্রিয় জাতি। বাংলাদেশে উৎসবকে ঘিরে "বাঙালির বারো মাসে তেরো পার্বণ" ও "ধর্ম যার যার, উৎসব সবার"-এর মতন স্লোগানও আছে। বাংলায় প্রচলিত লোকায়িত উৎসবের মধ্যে রয়েছে পয়লা বৈশাখ, পহেলা ফাল্গুন, চৈত্র সংক্রান্তি, নবান্ন, বর্ষা উৎসব, ইত্যাদি। মুসলমান ধর্মাবলম্বীদের ধর্মীয় উৎসবের মধ্যে রয়েছে ঈদুল ফিতর, রমযান, ঈদে মিলাদুন্নবি ও ঈদুল আজহা। এছাড়াও বাঙালি মুসলমানদের মধ্যে প্রচলিত লোক সাংস্কৃতিক উৎসবের মধ্যে রয়েছে বিশ্ব ইজতেমা, চাঁদ রাত, শবে বরাত, সাকরাইন, নৌকা বাইচ, আখেরী চাহার শোম্বা, ইত্যাদি পালন করা হয়। বাংলার হিন্দু ধর্মাবলম্বীদের বার্ষিক উৎসবের মধ্যে রয়েছে দুর্গা পূজা, লক্ষ্মী পূজা ও কালী পূজা (দীপাবলি) ইত্যাদিসহ গাজন, চড়ক পূজা, জামাইষষ্ঠীর মতো সামাজিক উৎসব পালন করে। বৌদ্ধ ধর্মাবলম্বীরা পালন করে বুদ্ধ পূর্ণিমা, মাঘী পূর্ণিমা, আষাঢ়ি পূর্ণিমা ও প্রবারণা পূর্ণিমা। বাংলার বৌদ্ধ কঠিন চীবর দান ও মধু পূর্ণিমাও পালন করে থাকেন। বাঙালি খ্রীষ্টানরা পালন করে বড়দিন ও পুনরুত্থান পার্বণ পালন করে। এ ছাড়াও বিভিন্ন উৎসব পালন করা হয়।   তথ্যসূত্র     বিষয়শ্রেণী:সামাজিক ঘটনা
২০২৩ ব্রাসেল্‌স সন্ত্রাসী হামলা ছিল বেলজিয়ামের ব্রাসেল্‌সে একটি ইসলামপন্থী সন্ত্রাসী হামলা, যাতে দুই সুয়েডীয় ফুটবল সমর্থক নিহত হয় এবং তৃতীয় একজন আহত হয়। ব্রাসেলস শহরের প্লেস সেন্টেলেটের পাশে দুটি বুলেভার্ডের ক্রসিংয়ে ১৬ই অক্টোবর সন্ধ্যা ৭টা ১৫ মিনিটে  গুলি চালানো হয়। হতাহতরা কিং বাউডুইন স্টেডিয়ামে একটি ফুটবল ম্যাচ খেলার জন্য যাচ্ছিল। বন্দুকধারী ঘটনাস্থল থেকে পালিয়ে যায়, এবং ইসলামিক স্টেট দ্বারা অনুপ্রাণিত বলে দাবি করে সোশ্যাল মিডিয়ায় একটি ভিডিও পোস্ট করে। বন্দুকধারী হিসাবে ৪৫ বছর বয়সী তিউনিসীয় আবদেসালেম লাসাউদকে চিহ্নিত করা হয়। পরের দিন সকালে, তাকে স্কাবেক-এর একটি ক্যাফেতে ট্র্যাক করা হয়, যেখানে বেলজিয়ান পুলিশ তাকে গুলি বিদ্ধ করে এবং পরে হাসপাতালে মারা যায়।  হামলার পর ব্রাসেল্‌সের জন্য সন্ত্রাসী হুমকির মাত্রা ২ থেকে ৪-এ উন্নীত করা হয়, যা সর্বোচ্চ স্তর। দেশের বাকি অংশে এটি স্তর ২ থেকে স্তর ৩-এ উন্নীত হয়।   প্রতিক্রিয়া   - সুইডীয় প্রধানমন্ত্রী উলফ ক্রিস্টাসন হতাহতদের প্রতি শোক প্রকাশ করেছেন। সুইডেনের বিচারমন্ত্রী গুনার স্ত্রোমার হামলাকে ‘ভয়াবহ খবর’ বলে অভিহিত করেছেন।   টীকা   তথ্যসূত্র  বিষয়শ্রেণী:২০২৩-এ ব্রাসেল্‌স বিষয়শ্রেণী:সুইডীয় বিরোধী মনোভাব
নাকোর মসজিদ একটি মসজিদ, যা সুদানি স্থাপত্যশৈলীতে নির্মিত হয়েছে। এটি ঘানার উচ্চ-পশ্চিম অঞ্চলের ওয়া শহরের দক্ষিণ-পশ্চিমে নাকোর গ্রামে অবস্থিত। এটি একটি ছোট মসজিদ।   ইতিহাস  ইতিহাসবিদদের মতে এই মসজিদটি ১৭তম শতাব্দীর প্রথম দিকে নির্মিত হয়েছিল। তখন মান্ডে যোদ্ধারা পুরনো সংহাই বাণিজ্য পথ অনুসরণ করে দক্ষিণে বর্তমান ঘানা অঞ্চলে প্রবেশ করেছিল। তারা বোবো-দিউলাসো থেকে ওয়া হয়ে কুমাসি পর্যন্ত উত্তর-দক্ষিণ রুটে বসতি স্থাপন করলে ইসলাম এই অঞ্চলে প্রসার লাভ করে।   বৈশিষ্ট্য  এই মসজিদটি কাঠের কাঠামোর ওপর ভিত্তি করে নির্মিত। এই কাঠামোটি কাদামাটির ছাদকে সহায়তা করে। নির্মাণকালে কাঠের ফ্রেমগুলো বাইরে রাখা হয়েছিল, যা মসজিদ প্লাস্টারিং ও নির্মাণের সময় মাচা হিসেবে ব্যবহৃত হয়। এটি অনিয়মিত আকৃতির একাধিক শক্তিশালী স্তম্ভ দ্বারা সমর্থিত, যেগুলোর শীর্ষভাগ প্যারাপেটের ওপরে উঠে গেছে। মসজিদটিতে দুটি উঁচু টাওয়ার রয়েছে, যার মধ্যে একটি পূর্ব দিকে অবস্থিত। এতে একটি ছোট নামাজকক্ষ রয়েছে। মসজিদটির প্রবেশপথের ওপরে ত্রিভুজাকৃতির খাঁজ কাটা রয়েছে।   তথ্যসূত্র   বিষয়শ্রেণী:১৭শ শতাব্দীতে আফ্রিকায় প্রতিষ্ঠিত বিষয়শ্রেণী:ঘানার মসজিদ বিষয়শ্রেণী:১৭শ শতাব্দীর আফ্রিকার মসজিদ
থাম্ব|দাপ্তরিক প্রতিকৃতি, ২০২৩ এলেনর ক্লেয়ার রিভস (জন্ম ১১ ডিসেম্বর ১৯৮০) একজন ব্রিটিশ রাজনীতিবিদ যিনি ২০১৭ সাল থেকে লুইশাম ওয়েস্ট এবং পেঞ্জের সংসদ সদস্য (এমপি) হিসেবে দায়িত্ব পালন করেছেন। লেবার পার্টির একজন সদস্য, তিনি ২০২৩ সাল থেকে লেবার পার্টির ডেপুটি ন্যাশনাল ক্যাম্পেইন কো-অর্ডিনেটর হিসেবে দায়িত্ব পালন করেছেন। তিনি পূর্বে ২০২০ সালের এপ্রিল থেকে ডিসেম্বর ২০২১ পর্যন্ত ইংল্যান্ড এবং ওয়েলসের শ্যাডো সলিসিটর জেনারেল এবং ২০২১ থেকে ২০২৩ সাল পর্যন্ত কারাগার ও পরীক্ষা সংক্রান্ত ছায়া মন্ত্রী হিসেবে দায়িত্ব পালন করেছেন।  রিভস লেবার ফ্রেন্ডস অফ ইসরায়েলের সদস্য।   তথ্যসূত্র   বিষয়শ্রেণী:২১শ শতাব্দীর ইংরেজ ব্যক্তি বিষয়শ্রেণী:২১শ শতাব্দীর ইংরেজ নারী বিষয়শ্রেণী:ইউনিভার্সিটি কলেজ, অক্সফোর্ডের প্রাক্তন শিক্ষার্থী বিষয়শ্রেণী:২১শ শতাব্দীর ব্রিটিশ নারী রাজনীতিবিদ বিষয়শ্রেণী:লুইসহামের ব্যক্তি বিষয়শ্রেণী:ইংল্যান্ডের নির্বাচনী এলাকা থেকে যুক্তরাজ্যের নারী সংসদ সদস্য বিষয়শ্রেণী:যুক্তরাজ্যের সংসদ সদস্য ২০১৯-২০২৪ বিষয়শ্রেণী:যুক্তরাজ্যের সংসদ সদস্য ২০১৭-২০১৯ বিষয়শ্রেণী:ইংল্যান্ডের নির্বাচনী এলাকা থেকে শ্রমিক দল (যুক্তরাজ্য) এর সংসদ সদস্য বিষয়শ্রেণী:জীবিত ব্যক্তি বিষয়শ্রেণী:১৯৮০-এ জন্ম বিষয়শ্রেণী:উইকিউপাত্তে দাপ্তরিক ওয়েবসাইট নেই বিষয়শ্রেণী:লেবার ফ্রেন্ডস অফ ইসরায়েল বিষয়শ্রেণী:যুক্তরাজ্যের সংসদ সদস্য ২০২৪-২০২৯
মুহাম্মদ ইব্রাহিম জয়ো (, ; ১৩ আগস্ট ১৯১৫ – ৯ নভেম্বর ২০১৭), মুহাম্মদ খান জয়োর ঘরে জন্মগ্রহণকারী একজন শিক্ষক, লেখক, পণ্ডিত এবং সিন্ধি জাতীয়তাবাদী। তিনি আবাদের কাছাকাছি লাকি, কত্রি, দাদু গ্রামে জন্মগ্রহণ করেন, এখন সিন্ধু পাকিস্তানের জামশরো-এ বসবাস করেন। তিনি সিন্ধি সাহিত্যের জীবন্ত কিংবদন্তি হিসাবে বিবেচিত হন, যিনি শত শত বই এবং ব্রোশিওর রচনা, অনুবাদ ও সম্পাদনা করেছিলেন। তিনি থিওসফিকাল সোসাইটির সাথে যুক্ত ছিলেন।  বৃহস্পতিবার, ১৩ আগস্ট ২০১৫, জয়ো তার জীবনের শতবর্ষে প্রবেশ করেছিল।  জয়োর প্রাথমিক শিক্ষা স্থানীয় গ্রাম থেকে প্রাপ্ত হয়েছিল। তিনি লুকি ও সান থেকে শিক্ষা লাভ করেছিলেন। তারপরে ১৯৩৪ সালে তিনি সিন্ধ মাদারসাতুল ইসলাম থেকে ম্যাট্রিক পাস করেন। ১৯৩৮ সালে, জয় ডিজি সিন্ধু কলেজ থেকে বিএ পাস করেন; বোম্বাই বিশ্ববিদ্যালয়। টিপি শিক্ষার জন্য তিনি বোম্বে গিয়েছিলেন।   পেশা  মুহাম্মদ ইব্রাহিম জয়ো ১৯৪১ সালে সিন্ধে মাদ্রাসাতুল ইসলামের শিক্ষক হিসাবে নিযুক্ত হন। তিনি সিন্ধু সংরক্ষণ করুন, মহাদেশটি সংরক্ষণ করুন নামে একটি বই লিখেছিলেন। এই কাজটি প্রশাসন কর্তৃপক্ষকে ক্ষুব্ধ করেছিল, এবং পীর ইলাহী বক্সের সাথে বিরোধ সৃষ্টি করেছিল, যিনি জয়কে তাঁর চাকরি থেকে সরিয়ে দেওয়ার নির্দেশ দিয়েছিলেন। তবে তিনি থট্টা মিউনিসিপাল হাই স্কুলে নতুন চাকরি পেয়েছিলেন।  পরে তাকে হায়দরাবাদে প্রশিক্ষণ কলেজে স্থানান্তরিত করা হয়। ১৯৫১ সালে তিনি সিন্ধি আদাবী বোর্ডের সেক্রেটারি নিযুক্ত হন। ১৯৬১ সালে, জয়ো তার চাকরি থেকে অবসর নিয়েছিলেন। আবারও তাকে বেশ কয়েকবার একই চাকরির প্রস্তাব দেওয়া হয়েছিল। তিনি ১৯৭৩ সাল পর্যন্ত সিন্ধি আদাবী বোর্ডের সেক্রেটারি ছিলেন। তিনি সিন্ধ পাঠ্যপুস্তক বোর্ডের সাথেও জড়িত ছিলেন এবং সিন্ধি আদবী বোর্ডের চেয়ারম্যানের দায়িত্ব পালন করেছিলেন।  জয়ো বেশ কয়েকটি বই অনুবাদ করেছেন এবং লিখেছেন। তাঁর কৃতিত্বের জন্য বিখ্যাত ইউরোপীয় বইয়ের অনেক অনুবাদ ছিল তাঁর। তিনি ৭০ বছর ধরে সিন্ধু ও সিন্ধি নিয়ে লেখেন।  ২০১৩ সালে, তিনি পাকিস্তান একাডেমি অফ লেটারস থেকে একটি সাহিত্য পুরস্কার পেয়েছিলেন। এবং বিখ্যাত বিশ্ববিদ্যালয়গুলো থেকে সম্মানসূচক ডিগ্রিও রয়েছে।  তিনি স্কুল শিশুদের জন্য অনেক গল্পের বই এবং পাঠ্য বই, উপস্থাপনা, বিতর্ক এবং প্রচুর প্রবন্ধ লিখেছিলেন।  জয়ো ডাবর হতে ইউরোপের বৌদ্ধিক বিকাশের ইতিহাস সম্পর্কে জয়ো জানতেন। তিনি প্লুটার্ক, রুশো, চেখভ এবং ব্রাচ্টের মতো বিভিন্ন লেখকও পড়েছিলেন।   মৃত্যু  মুহম্মদ ইব্রাহিম জয়ো ৯২ বছর বয়সে পাকিস্তানের সিন্ধু প্রদেশের হায়দরাবাদে তার বড় ছেলের বাসভবনে মারা যান।Noted writer Ibrahim Joyo passes away aged 102   তথ্যসূত্র   বিষয়শ্রেণী:মুম্বই বিশ্ববিদ্যালয়ের প্রাক্তন শিক্ষার্থী বিষয়শ্রেণী:পাকিস্তানি লেখক বিষয়শ্রেণী:পাকিস্তানি দার্শনিক বিষয়শ্রেণী:সিন্ধি ব্যক্তি বিষয়শ্রেণী:২০১৭-এ মৃত্যু বিষয়শ্রেণী:১৯১৫-এ জন্ম বিষয়শ্রেণী:পাকিস্তানি অনুবাদক বিষয়শ্রেণী:সিন্ধি ভাষার লেখক
ঘানা ফুটবল অ্যাসোসিয়েশন (; এছাড়াও সংক্ষেপে জিএফএ নামে পরিচিত) হচ্ছে ঘানার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৫৭ সালে প্রতিষ্ঠিত হয়েছে। এটি প্রতিষ্ঠার ১ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৩ বছর পর ১৯৬০ সালে সংস্থাটি তাদের আঞ্চলিক সংস্থা ক্যাফের সদস্যপদ লাভ করে। এই সংস্থার সদর দপ্তর ঘানার রাজধানী আক্রায় অবস্থিত।  দুর্নীতি কেলেঙ্কারী উদ্ঘাটন হওয়ার পরে ২০১৮ সালের ৭ই জুন তারিখে ক্রীড়া মন্ত্রীর আইজাক কোয়ামে এশিয়াহমাহ তাৎক্ষণিকভাবে এই সংস্থাটি বিলুপ্ত ঘোষণা করেন। ২০১৯ সালের অক্টোবর মাসে, নতুন সভাপতি নির্বাচিত হওয়ার পর ফিফা নরমালাইজেশন কমিটির কাজ শেষ হওয়ার পরে এই সংস্থার পুনর্গঠন হয়।  এই সংস্থাটি ঘানার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে ঘানা প্রিমিয়ার লীগ, জাতীয় নারী লীগ এবং ঘানায়ীয় এফএ কাপের মতো প্রতিযোগিতার সকল কার্যক্রম পরিচালনা করে। বর্তমানে ঘানা ফুটবল অ্যাসোসিয়েশনের সভাপতির দায়িত্ব পালন করছেন কার্ট ওক্রাকু এবং সাধারণ সম্পাদকের দায়িত্ব পালন করছেন প্রস্পার আড্ডো।  কর্মকর্তা   অবস্থান  নাম সভাপতি  কার্ট ওক্রাকু সহ-সভাপতি  মারক আড্ডো সাধারণ সম্পাদক  প্রস্পার আড্ডো কোষাধ্যক্ষ   গণমাধ্যম এবং যোগাযোগ পরিচালক  হেনরি আসান্তে তিউম প্রযুক্তিগত পরিচালক   ফুটসাল সমন্বয়কারী   জাতীয় দলের কোচ (পুরুষ)  চার্লস আকোনর জাতীয় দলের কোচ (নারী)  মার্সি তাগো রেফারি সমন্বয়কারী  অ্যালেক্স কোটি  তথ্যসূত্র  বহিঃসংযোগ     ফিফা-এ ঘানা ফুটবল অ্যাসোসিয়েশন    ক্যাফ-এ ঘানা ফুটবল অ্যাসোসিয়েশন   বিষয়শ্রেণী:ঘানা ফুটবল অ্যাসোসিয়েশন বিষয়শ্রেণী:১৯৫৭-এ ঘানা-এ প্রতিষ্ঠিত বিষয়শ্রেণী:২০১৮-এ ঘানা-এ বিলুপ্ত বিষয়শ্রেণী:১৯৫৭-এ প্রতিষ্ঠিত ক্রীড়া সংস্থা বিষয়শ্রেণী:ঘানার ক্রীড়া নিয়ন্ত্রণ সংস্থা বিষয়শ্রেণী:ঘানার ফুটবল পরিচালনা পরিষদ বিষয়শ্রেণী:ক্যাফের সদস্য
জাবালি ঋষি (সংস্কৃত: जाबालि ऋषि)  বা মহর্ষি জাবালি ছিলেন একজন হিন্দু ঋষি ও দার্শনিক।About: Jaabaali, dbpedia.org (ইংরেজি ভাষায়)'' তাঁর নামে জবলপুর শহরের নামকরণ করা হয়েছে।Find the word definition, What is "jaabaali"  তিনি সত্যকাম জাবাল এর বংশধর, একজন দাসীর পুত্র, এবং শূদ্র বর্ণের অন্তর্ভুক্ত ছিলেন। সত্যকামকে গৌতম ঋষি উপাধ্যায় দিয়েছিলেন, যার ভিত্তিতে তিনি ব্রাহ্মণ হয়েছিলেন।  কিংবদন্তি জাবালি বহু বছর নর্মদা নদীর তীরে ধ্যান করে কাটিয়েছেন। এই এলাকার গুহা এবং মার্বেল শিলা কখনও কখনও আশ্রয় হিসাবে ব্যবহৃত হত। জাবালি তিরুমালার পবিত্র স্থানে বাস করতেন এবং তপস অনুশীলন করতেন, যেটি আজ তিরুপতির কাছে "জাবালি থেরথাম" নামে পরিচিত।JAABAALI, INTRODUCTION, BY R.HARISHANKAR, hinduscriptures (ইংরেজি ভাষায়) গুরুতর গ্রহ দোষের সমাধান করতে এবং দেবতা হনুমান ও বিগ্নেশ্বরের উপাসনা করতে মানুষ বর্তমানে এই স্থানে যান।Jaabaali, Leben, de.wikibrief.org (ইংরেজি ভাষায়)  তথ্যসূত্র  বিষয়শ্রেণী:ঋষি বিষয়শ্রেণী:বৈদিক ঋষি বিষয়শ্রেণী:বৈদিক যুগ
মৌসুমী হামিদ একজন বাংলাদেশী মডেল ও অভিনেত্রী। ২০১০ সালে লাক্স-চ্যানেল আই সুপারস্টারে রানার্স আপ হওয়ার পর থেকে জনপ্রিয়তা পায়। তার পর থেকে বেশকিছু টিভি অনুষ্ঠানে অংশগ্রহণ করেন। খালিদ মাহমুদ মিঠু পরিচালিত ‘বাংলা আমার মাতৃভাষা’ নাটকে অভিনয়ের মাধ্যমে অভিনয় ক্যারিয়ার শুরু করলেও মোস্তফা কামাল রাজ পরিচালিত ‘বিয়োগফল’ নাটকের মাধ্যমে প্রথম ছোটপর্দায় উপস্থিত হন।  প্রাম্ভিক জীবন মৌসুমী হামিদ পিতার কর্মস্হল সূত্রে ঢাকার সিএমএইচ হাসপাতালে জন্মগ্ৰহন করেন । তার পিতা একজন অবসরপ্রাপ্ত সেনাবাহিনীর সার্জেন্ট। সাতক্ষীরা জেলার তালা উপজেলায় তার পৈত্রিক নিবাস। তালা হতে মাধ্যমিক বিদ্যালয় শেষ হবার পর তিনি খুলনা চলে যান ব্যবস্থাপনা শিক্ষায় পড়াশুনার জন্য এবং আযম খান সরকারি কমার্স কলেজে ভর্তি হন সেখান থেকেই তিনি শিক্ষা জীবন শেষ করেন। এর পর ঢাকায় চলে যান মিডিয়া জগতে প্রবেশের জন্য।  ২০২৪ সালের ১২ জানুয়ারি লেখক আবু সাইয়িদ রানার সাথে বিবাহ বন্ধনে আবদ্ধ হন।  কর্মজীবন  টেলিভিশন  ২০১১ সালে লাক্স চ্যানেল আই সুপার স্টারে তিনি রানার্স আপ হন। এরপর টেলিভিশন ধারাবাহিক রশ্নি এ অংশগ্রহণের মধ্য দিয়ে তিনি অভিনয় জগতে প্রবেশ করেন। এর পর আরো অনেক টেলিভিশন ধারাবাহিকেও তিনি অংশগ্রহণ করেন। যেমন: রেডিও চকলেট, ভালোবাসার চতুষ্কনে।  চলচ্চিত্র মৌসুমী হামিদ ২০১৩-এ না মানুষ' চলচ্চিত্রে অভিনয় করেন। কিন্তু চলচ্চিত্রটির নির্মাণ কাজ বন্ধ হয়ে যাওয়ায় এখনো তার অভিনীত কোন চলচ্চিত্র মুক্তির মুখ দেখতে পারে নি। এরপর ২০১৪-এ হাডসনের বন্দুক চলচ্চিত্রের মাধ্যমে আলোচনায় আসেন।  চলচ্চিত্রের তালিকা   বছর শিরোনামচরিত্রপরিচালক মন্তব্য  ২০১২ না মানুষঅনিমেষ আইচ স্বল্প পরিসরে মুক্তি ২০১৫ জালালের গল্পশিলাআবু শাহেদ ইমন ব্ল্যাক মানিসাফি উদ্দিন সাফিমুক্তিপ্রাপ্ত প্রথম বাণিজ্যিক ছবি ব্ল্যাকমেইলঅনন্য মামুন প্রথম অভিনীত বাণিজ্যিক ছবি ২০১৬ পূর্ণদৈর্ঘ্য প্রেম কাহিনী ২পলিসাফি উদ্দিন সাফি দ্বিতীয় পর্ব রানা পাগলা - দ্য মেন্টালশামীম আহমেদ রনিমাস্তানিফিরোজ খান প্রিন্স২০১৯ভালোবাসার রাজকন্যারাজু আলীম২০২০গোরগাজী রাকায়েত ২০২২ হডসনের বন্দুকপ্রশান্ত অধিকারীছিটমহলপ্রীতিলতাহাবিবুর রহমান হাবিবসংসার আনলিমিটেডমিতুআবু হায়াত মাহমুদচরকির ওয়েব চলচ্চিত্র দুই দিনের দুনিয়ালতাঅনম বিশ্বাস২০২৩১৯৭১ সেই সব দিনহৃদি হকআসন্ননয়া মানুষসোহেল রানা বয়াতিমুক্তির অপেক্ষায় মিশন সিক্স প্রি প্রোডাকশনবাদাবন প্রি প্রোডাকশন   ওয়েব ধারাবাহিক  বছরশিরোনামচরিত্রওটিটিমন্তব্য২০২৩গুটিলিপিচরকি  পুরস্কার ও মনোনয়ন আরটিভি স্টার অ্যাওয়ার্ডস  বছর বিভাগ নাটক ফলাফল  ২০১৩ সেরা অভিনেত্রী টেলিভিশন মজিদ    তথ্যসূত্র   বহিঃসংযোগ      বিষয়শ্রেণী:১৯৮৮-এ জন্ম বিষয়শ্রেণী:জীবিত ব্যক্তি বিষয়শ্রেণী:সাতক্ষীরা জেলার ব্যক্তি বিষয়শ্রেণী:বাংলাদেশী চলচ্চিত্র অভিনেত্রী বিষয়শ্রেণী:বাংলাদেশী টেলিভিশন অভিনেত্রী বিষয়শ্রেণী:বাংলাদেশী নারী মডেল বিষয়শ্রেণী:বাঙালি টেলিভিশন অভিনেত্রী বিষয়শ্রেণী:লাক্স-চ্যানেল আই সুপারস্টারের প্রতিযোগী
হাঁসঠুঁটি বাইলা (বৈজ্ঞানিক নাম: Butis butis) (ইংরেজি: Duckbill sleeper) হচ্ছে Eleotridae পরিবারের Butis গণের একটি স্বাদুপানির মাছ।  বর্ণনা হাঁসঠুঁটি বাইলা ৬৯ থেকে ১৫৫ মিমি লম্বা। এদের মুখটি খুব বড়, নিম্ন চোয়ালটি উপরের চোয়ালের পাশ দিয়ে প্রসারিত। ক্ষুদ্র ক্ষুদ্র উভয় সারিতে ধারালো দাঁত আছে।  বিস্তৃতি এই মাছ বাংলাদেশ, ভারত, পাকিস্তান, মায়ানমার, শ্রীলঙ্কা এবং ইন্দো প্রশান্ত মহাসাগর পর্যন্ত বিস্তৃত।  বাংলাদেশে বর্তমান অবস্থা এবং সংরক্ষণ আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়।  মন্তব্য বাংলাদেশে এই মাছ সর্ব্বোচ্চ ৮ সেমি দৈর্ঘ্যে পাওয়া গিয়েছে। ফিজি থেকে সংগৃহীত এ প্রজাতির ডিপ্লয়েড ক্রোমোজমের সংখ্যা ৪৬ পাওয়া গিয়েছে।   আরও দেখুন   বাংলাদেশের মাছের তালিকা  বাংলাদেশের সংরক্ষিত মাছের তালিকা  বাংলাদেশের স্বাদুপানির মাছের তালিকা  তথ্যসূত্র  বিষয়শ্রেণী:স্বাদু পানির মাছ বিষয়শ্রেণী:বাংলাদেশের মাছ বিষয়শ্রেণী:ভারতের মাছ বিষয়শ্রেণী:পাকিস্তানের মাছ বিষয়শ্রেণী:মিয়ানমারের মাছ বিষয়শ্রেণী:শ্রীলঙ্কার মাছ বিষয়শ্রেণী:প্রশান্ত মহাসাগরের মাছ বিষয়শ্রেণী:১৮২২-এ বর্ণিত মাছ বিষয়শ্রেণী:ফ্রান্সিস বুকানন-হ্যামিল্টন কর্তৃক নামকরণকৃত ট্যাক্সা
ভূষণ রামকৃষ্ণ গাভাই (জন্ম: ২৪ নভেম্বর ১৯৬০), যিনি বিআর গাভাই নামে বেশি পরিচিত, একজন ভারতীয় আইনজ্ঞ যিনি বর্তমানে ১৪ মে ২০২৫ সাল থেকে ভারতের ৫২তম প্রধান বিচারপতি হিসেবে দায়িত্ব পালন করছেন। তিনি বোম্বে হাইকোর্টের প্রাক্তন বিচারপতি এবং বর্তমানে তিনি কয়েকটি জাতীয় আইন বিশ্ববিদ্যালয়ের (NLUs) চ্যান্সেলর হিসেবেও দায়িত্ব পালন করছেন। তিনি জাতীয় আইনগত সেবা কর্তৃপক্ষের পদাধিকারবলে পৃষ্ঠপোষক-প্রধানও।   প্রারম্ভিক জীবন এবং শিক্ষা  গবই ১৯৬০ সালের ২৪ নভেম্বর মহারাষ্ট্রের অমরাবতীতে জন্মগ্রহণ করেন এবং অমরাবতীর একটি প্রাথমিক পৌর বিদ্যালয়ে পড়াশোনা করেন। এরপর তিনি চিকিতসা সমুহ মাধ্যমিক শালা এবং মুম্বাইয়ের হলি নেম হাই স্কুলে পড়াশোনা করেন। অমরাবতী বিশ্ববিদ্যালয় থেকে বাণিজ্য ও আইনে ডিগ্রি অর্জনের পর, তিনি ১৯৮৫ সালে আইন পেশায় যোগ দেন।   কর্মজীবন  বাম|থাম্ব| ১৪ মে ২০২৫ তারিখে ভারতের প্রধান বিচারপতি হিসেবে বিচারপতি বিআর গবইকে শপথবাক্য পাঠ করাচ্ছেন রাষ্ট্রপতি দ্রৌপদী মুর্মু। ১৪ মে ২০২৫ তারিখে, বিচারপতি ভূষণ রামকৃষ্ণ গবই ভারতের ৫২তম প্রধান বিচারপতি হিসেবে রাষ্ট্রপতি দ্রৌপদী মুর্মুর নিকট শপথ গ্রহণ করেন। তার মেয়াদ থাকবে ২৩ নভেম্বর ২০২৫ পর্যন্ত অর্থাৎ ছয় মাস। তিনি বৌদ্ধ সম্প্রদায় থেকে ভারতের প্রথম প্রধান বিচারপতি । তফসিলি জাতির সদস্য বিচারপতি কেজি বালকৃষ্ণনের পর তিনি দ্বিতীয় দলিত (এসসি) হিসেবে এই পদে অধিষ্ঠিত হন। ২০২৫ সালের জানুয়ারী পর্যন্ত, ভারতের সুপ্রিম কোর্টে তফসিলি জাতি থেকে তিনজন বর্তমান বিচারক ছিলেন - বিচারপতি বিআর গাভাই, বিচারপতি সিটি রবিকুমার (অবসরপ্রাপ্ত) এবং বিচারপতি প্রসন্ন ভারালে । এটি সুপ্রিম কোর্টের ইতিহাসে তফসিলি জাতি সম্প্রদায়ের সর্বোচ্চ প্রতিনিধিত্ব।  উল্লেখযোগ্যভাবে, বিচারপতি বি.আর. গাভাই এবং বিচারপতি প্রসন্ন বি. ভারালে উভয়ই বৌদ্ধ ধর্মাবলম্বী, যার ফলে আদালতের ইতিহাসে এটি প্রথমবারের মতো যে দুজন বৌদ্ধ বিচারক একই সাথে দায়িত্ব পালন করছেন।    ব্যক্তিগত জীবন  ভূষণ রামকৃষ্ণ গাভাই ২৪ নভেম্বর ১৯৬০ সালে আরএস গাভাই এবং কমলার কাছে জন্মগ্রহণ করেন। তার বাবা রিপাবলিকান পার্টি অফ ইন্ডিয়া (গাভাই) দলের নেতৃত্ব দিয়েছিলেন এবং একজন সাংসদ এবং রাজ্যপাল ছিলেন। তার ভাই রাজেন্দ্র গাভাইও একজন রাজনীতিবিদ। তার পরিবার বি.আর. আম্বেদকরের দ্বারা অনুপ্রাণিত এবং বৌদ্ধ ধর্ম অনুসরণ করে।   তথ্যসূত্র    বহিঃসংযোগ    বোম্বে হাইকোর্টের ওয়েবসাইট থেকে বিচারপতি ভূষণ রামকৃষ্ণ গাভাইয়ের অফিসিয়াল প্রোফাইল  সুপ্রিম কোর্টের ওয়েবসাইট থেকে বিচারপতি ভূষণ রামকৃষ্ণ গাভাইয়ের অফিসিয়াল প্রোফাইল  বিষয়শ্রেণী:১৯৬০-এ জন্ম বিষয়শ্রেণী:জীবিত ব্যক্তি বিষয়শ্রেণী:অমরাবতীর ব্যক্তি বিষয়শ্রেণী:দলিত ব্যক্তি বিষয়শ্রেণী:২০শ শতাব্দীর ভারতীয় বিচারক বিষয়শ্রেণী:২১শ শতাব্দীর ভারতীয় বিচারক বিষয়শ্রেণী:ভারতের সুপ্রিম কোর্টের বিচারপতি বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:ভারতের প্রধান বিচারপতি
রাহুল দেশরাজ চাহার (জন্ম ৪ আগস্ট ১৯৯৯) একজন ভারতীয় আন্তর্জাতিক ক্রিকেটার যিনি ঘরোয়া লিগে রাজস্থানের হয়ে খেলেন। ওয়েস্ট ইন্ডিজের বিপক্ষে আগস্ট ২০১৯ এ ভারত ক্রিকেট দলের হয়ে আন্তর্জাতিক ক্রিকেটে অভিষেক হয়েছিল তার।   কর্মজীবন  ঘরোয়া প্রতিযোগিতা   ২০১৬ সালে ৫ নভেম্বর রাজস্থানের হয়ে ২০১৬-১৭ রনজি ট্রফিতে প্রথম শ্রেণির ক্রিকেটে অভিষেক হয় তার। লিস্ট এ ক্রিকেট-এ তার অভিষেক হয় ২৫ ফেব্রুয়ারি ২০১৭ সালে, ২০১৬-১৭ বিজয় হাজারে ট্রফিতে।  ২০১৭ সালের ফেব্রুয়ারিতে, ২০১৭ ইন্ডিয়ান প্রিমিয়ার লিগের জন্য ১০ লাখ রুপিতে রাইজিং পুনে সুপারজায়ান্টসের সাথে চুক্তিবদ্ধ হন।  ২০১৭ সালের ৮ এপ্রিল ইন্ডিয়ান প্রিমিয়ার লিগে টুয়েন্টি২০(টি২০) ক্রিকেটে অভিষেক করেছিলেন।  জানুয়ারি ২০১৮ সালে, তাকে মুম্বই ইন্ডিয়ান্স ২০১৮ আইপিএল এর জন্য নিলামে ক্রয় করে নেয়।  ২০১৮-১৯ বিজয় হাজারে ট্রফিতে নয়টি ম্যাচে বিশ ডিসমিসাল করে তিনি রাজস্থানের হয়ে শীর্ষ উইকেট শিকারী ছিলেন। অক্টোবর ২০১৮ এ, তাকে ২০১৮ দেওধর ট্রফির জন্য ভারত সি দলে জায়গা দেওয়া হয়েছিল। তিনি তার দুর্দান্ত পারফরম্যান্সের পরে আইপিএল 2019 সালে ড্রিম১১ গেম চেঞ্জার অ্যাওয়ার্ড পেয়েছিলেন।  আগস্ট ২০১৯ এ, তাকে ২০১৯-২০দুলিপ ট্রফির জন্য ভারত গ্রিন দলের দলে অন্তর্ভূক্তি দেওয়া হয়েছিল।   আন্তর্জাতিক  প্রতিযোগিতা   জুলাই ২০১৯ সালে, ওয়েস্ট ইন্ডিজের বিপক্ষে সিরিজের জন্য ভারতের টুয়েন্টি-২০ আন্তর্জাতিক (টি২০আই) দলে জায়গা পেয়েছিলেন তিনি।  ওয়েস্ট ইন্ডিজের বিপক্ষে আগস্ট ২০১৯-এ টি২০ অভিষেক হয় তার।   তথ্যসূত্র    বহিঃসংযোগ      বিষয়শ্রেণী:মুম্বই ইন্ডিয়ান্সের ক্রিকেটার বিষয়শ্রেণী:রাইজিং পুণে সুপারজায়ান্টের ক্রিকেটার বিষয়শ্রেণী:রাজস্থানের ক্রিকেটার বিষয়শ্রেণী:ভারতের টুয়েন্টি২০ আন্তর্জাতিক ক্রিকেটার বিষয়শ্রেণী:ভারতীয় ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৯৯-এ জন্ম বিষয়শ্রেণী:পাঞ্জাব কিংসের ক্রিকেটার বিষয়শ্রেণী:ভারতের একদিনের আন্তর্জাতিক ক্রিকেটার বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ
মালকা মোমা (, বাংলা: এক যুবতী মেয়ে) হল লোক সংগীতের আদলে লেখা একটি বুলগেরিয়ান গান। গানটির কথা লিখেছেন নেলি আন্দ্রীভা যার বাড়ি ছিল মূলত বুলগেরিয়ার রডপি অঞ্চলে এবং গানটির সুর করেছেন নেলি আন্দ্রীভা ও জর্জ গেনভ।   গানের কথা  Малка МомаMalka মমা (Transliteration)এক যুবতী মেয়ে (বঙ্গানুবাদ)Малка мома си са Богу моли:  —Дай ми, Боже, очи голубови,  Дай ми, Боже, очи голубови;  Дай ми, Боже, крилца соколови,  Дай ми, Боже, крилца соколови;  Да си форкнам отвъд бели Дунав,  Да си форкнам отвъд бели Дунав,  Да си найда момче според мене.  Чу я Господ.  Стори очи голубови  И крилца соколови  Та й даде крилца соколови  Та си найде момче според нея,  Та си найде момче според нея,  Боже.Malka moma si sa Bogu moli:  —Dai mi, Bozhe, ochi golubovi,  Dai mi, Bozhe, ochi golubovi;  Dai mi, Bozhe, kriltsa sokolovi,  Dai mi, Bozhe, kriltsa sokolovi,  Da si forknam otvuhd beli Dunav,  Da si forknam otvuhd beli Dunav,  Da si naida momche spored mene.  Chu ya Gospod.  Stori ochi golubovi,  I kriltsa sokolovi,  Ta i dade kriltsa sokolovi  Ta si naide momche spored neya,  Ta si naide momche spored neya,  Bozhe.ঈশ্বরের প্রতি এক যুবতী মেয়ের আকুতি:  প্রভু আমকে দাও পাখির মত চোখ,  প্রভু আমকে দাও পাখির মত চোখ;  আমায় দাও প্রভু বাজপাখির ডানা,  আমায় দাও প্রভু বাজপাখির ডানা।।  যেন আমি উড়ে যেতে পারি দানিয়ুব নদী ছাড়িয়ে,  যেন আমি উড়ে যেতে পারি দানিয়ুব নদী ছাড়িয়ে,  খুঁজে পাই যেন আমার প্রিয়কে।  ঈশ্বর তার কথা শুনল।  দিল তাকে পাখির মত চোখ,  আর বাজপাখির ডানা,  বাজপাখির ডানা।  মেয়েটির দেখা হল তার প্রেমিকের সাথে,  দেখা হল মনের মানুষের সাথে,  প্রভু।  তথ্যসূত্র  বিষয়শ্রেণী:নদী সম্পর্কিত গান
খালিদা পোপাল (১৯৮৭ সালে আফগানিস্তানের কাবুলে জন্মগ্রহণ করেন) একজন আফগান ফুটবল খেলোয়াড় এবং পরিচালক।  পোপাল গার্ল পাওয়ার অর্গানাইজেশনের প্রতিষ্ঠাতা ও পরিচালক, আফগানিস্তান মহিলা জাতীয় ফুটবল দলের প্রোগ্রাম ও ইভেন্ট ডিরেক্টর, স্ট্রিট চাইন্ড ওয়ার্ল্ডকাপের রাষ্ট্রদূত এবং কলামন এর মেন্টর/রেফিউজি কনসালটেন্টের পরিচালক ও ইভেন্ট ম্যানেজার। তিনি একাধারে আফগানিস্তান মহিলা ফুটবল কমিটির সাবেক নেতা, আফগানিস্তান ফুটবল ফেডারেশনের সাবেক অর্থ কর্মকর্তা, আফগানিস্তান মহিলা জাতীয় ফুটবল দলের প্রাক্তন অধিনায়ক এবং আফগানিস্তানের অনূর্ধ্ব -১৭ এবং অনূর্ধ্ব -১৫ মহিলা ফুটবল দলের প্রাক্তন কোচ ছিলেন।  প্রাথমিক জীবন এবং শিক্ষা পোপাল ১৯৮৭ সালে আফগানিস্তানের কাবুলে জন্মগ্রহণ করেন এবং ডেনমার্কের বিজনেস একাডেমীতে ভর্তি হন, যেখানে তিনি ইন্টারন্যাশনাল মার্কেটিং ম্যানেজমেনন্টের উপর ডিগ্রী অর্জন করেন। তার মা কাছেই তিনি ফুটবল খেলতে শিখেছেন। তার মা একটি স্কুলের শারীরিক শিক্ষার শিক্ষক ছিলেন। তার মা নারীর জন্য খেলাধুলার শক্তি এবং কীভাবে এটি  অল্পবয়সী মেয়েদের জন্য নতুন সুযোগ উন্মোচন করতে পারে তার উপর জোর দিতেন। একজন কিশোরী হিসেবে ফুটবল খেলতে গিয়ে  তাকে অনেক বৈষম্য ও অত্যাচারের শিকার হতে হয়েছে, কারণ তখন মধ্য প্রাচ্যের যুদ্ধ অব্যাহত ছিল এবং তালিবান গোষ্ঠী কাবুলেরআশেপাশের এলাকাগুলি দখল করতে শুরু করেছিল। কাবুলে, আফগানিস্তানের একটি বড় শহর, প্রায় সবসময়ই দ্বন্দ্ব লেগেই থাকত যেখানে নারীদেরতেমন কোন মানবাধিকার ছিল না। এই সময়ে, তালিবান গোষ্ঠী যেকোন ধরনের খেলাধুলা বা খেলাধুলার অনুষ্ঠানে নারীদের অংশগ্রহণ নিষিদ্ধ করে দিয়েছিল। কোন পুরুষ যাতে তাদের ফুটবল খেলা না দেখে তার জন্য পোপাল ও তার বান্ধবীরা স্কুল ছুটির পর একটি জনবিচ্ছিন্ন মাঠে ফুটবল খেলত। নিষেধাজ্ঞা সত্ত্ব্রে, এলাকার অনেক মেয়ে স্কুল ছুটির পর পোপালের সাথে ফুটবল খেলার জন্য যোগ দিতে শুরু করে। অল্পবয়সী মেয়েদের সংখ্যা যখন  বৃদ্ধির পেত থাকলো পোপাল তখন জনসম্মুখে ফুটবল খেলা শুরু করল। ২০০১ সালে আফগানিস্তানে তালিবানদের শাসন শেষ হলেও, পোপালকে স্থানীয় সম্প্রদায়ের হুমকি ও তীর্যক দৃষ্টিভঙ্গির মুখোমুখি হতে হয়েছিল। তার সম্প্রদায়ের অনেকেই অল্পবয়সী মেয়েদের ফুটবল খেলতে অস্বীকৃতি জানায় এবং পাথর নিক্ষেপ করতে শুরু করে এবং ফুটবল খেলার জন্য তাদেরকে পতিতা ঘোষণা করে।  তথ্যসূত্র  বিষয়শ্রেণী:১৯৮৭-এ জন্ম বিষয়শ্রেণী:জীবিত ব্যক্তি বিষয়শ্রেণী:আফগান নারী ফুটবলার
মোহাম্মদ আজিম বাংলাদেশের একজন প্রথম শ্রেণীর এবং লিস্ট এ ক্রিকেট তালিকাভুক্ত একজন ক্রিকেটার।  তিনি ২০০৬/২০০৭ সালে ঢাকা বিভাগের হয়ে খেলে আত্মপ্রকাশ করেছিলেন। ৫৪ রানে ৫ উইকেট নিয়ে নিজেকে জানান দিয়ে ছিলেন।   তথ্যসূত্র   বিষয়শ্রেণী:প্রাইম ব্যাংক ক্রিকেট ক্লাবের ক্রিকেটার বিষয়শ্রেণী:পারটেক্স স্পোর্টিং ক্লাবের ক্রিকেটার বিষয়শ্রেণী:ঢাকা মেট্রোপলিশের ক্রিকেটার বিষয়শ্রেণী:বরিশাল বিভাগের ক্রিকেটার বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:ঢাকা বিভাগের ক্রিকেটার বিষয়শ্রেণী:বাংলাদেশী ক্রিকেটার বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
অ্যাসোসিয়েশন অব চার্টার্ড সার্টিফাইড অ্যাকাউন্ট্যান্টস সংক্ষেপে এসিসিএ পেশাদার হিসাবরক্ষণকারীদের একটি আন্তর্জাতিক সংস্হা যার প্রশাসনিক সদর দপ্তর য়ুক্তরাজ্যের গ্লাসগোতে অবস্হিত। ১৯০৪ সালে এটির প্রতিষ্ঠা লগ্ন শুরু হয়। তখন এটির নাম ছিল লন্ডন অ্যাসোসিয়েশন অব অ্যাকাউন্ট্যান্টস। পরবর্তীকালে ১৯৮৪ সালে এটি চার্টাড অ্যাসোসিয়েশন অব সার্টিফাইড একাউনটেন্টস নাম ধারণ করে। অবশেষে, ১৯৯৬ বর্তমান নামে নামান্তর করা হয়। বর্তমানে সারা পৃথিবীজুড়ে ১৭০ টি দেশে এসিসিএ এর ৫৮৬০০০ সদস্য ও ছাত্র রয়েছে। তার মধ্যে ১৫৪,০০০ জন সদস্য এবং ৪৩২,০০০ জন ছাত্র।  সার্টিফাইড চার্টার্ড অ্যাকাউন্ট্যান্ট শব্দটি স্বত্ব সংরক্ষিত শব্দ যা রয়েল চার্টার থেকে উদ্ভূত। ১৯৭৪ সালে যুক্তরাজ্যের রানী দ্বিতীয় এলিজাবেথ এই প্রতিষ্ঠানটিকে 'রাজকীয়' খেতাব প্রদাক করে। এসিসিএ এর সদস্যরাই শুধুমাত্র নিজেদের সার্টিফাইড চার্টার্ড অ্যাকাউন্ট্যান্ট হিসেবে পরিচয় দিতে পারবে এবং তারা এসিসিএ এর সমস্ত নিয়ম কানুন এবং পেশাদারি নিতী মেনে চলতে বাধ্য থাকবে।  এসিসিএ যেসব যোগ্যতা প্রদান করে থাকে তা হল:  এফসিসিএ  এসিসিএ  সিএটি  এফআইএ  এছাড়া অক্সফোর্ড ব্রুকস ইউনিভার্সিটি এর সহযোগিতায় বিএসসি ইন অ্যাপ্লায়েড অ্যাকাউন্টিং ও এমবিএ ডিগ্রি প্রদান করা হয়।   আরও দেখুন   ইনস্টিটিউট অফ চাটার্ড একাউন্ট্যান্টস অফ বাংলাদেশ  ইন্সটিটিউট অফ কস্ট এন্ড ম্যানেজমেন্ট একাউন্টেন্টস অফ বাংলাদেশ   তথ্যসূত্র    বহিঃসংযোগ   ACCA official website  ACCA Community Forum   Key Facts and Trends in the UK Accountancy Profession, annual publication by the Professional Oversight Board  বিষয়শ্রেণী:পেশাদার সংস্থা বিষয়শ্রেণী:যুক্তরাজ্য ভিত্তিক পেশাদার সমিতি